OpenLLM-France/wikimedia huggingface dataset:
# Casimir Picard

Casimir Picard (16 desembre 1806, Amiens - 13 març 1841) va ser un botànic, metge rural i paleontòleg (aficionat) francés.
El 1837 va excavar com a aficionat diversos jaciments fòssils a prop de la seua ciutat natal, Abbeville, on va recuperar eines de pedra i ossos d'animals. Va ser un dels primers a establir aqueixa diferenciació tècnica entre els objectes tallats i els polits, i ajudar a desenvolupar el concepte de Mesolític.

## Obres

* Informe sobre el cultiu del Polygonum tinctorium i l'extracció de l'anyil (1840)
* Proposta feta a la Societat d'Emulació d'Abbeville, per buscar els orígens de Picardia (1839)
* Història Natural. Estudi sobre Geraniea que creixen espontàniament als departaments del Somme i el Pas-de-Calais, per M. Casimir Picard (1838)
* Avís sobre alguns instruments celtes (1838)
* Avís sobre instruments de trompa celta(1835)

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ «Surgimiento y creación del concepto de Mesolítico» (en castellà). Mariano Ayarzaguena Sanz, 2000. Arxivat de l'original el 22 de setembre 2017. [Consulta: 2 gener 2021].
* ↑ «Casimir Picard (1806-1841)» (en francès). Bibliothèque Nationale de France. [Consulta: 1r gener 2021].
# Chato l'apatxe

Chato l'apatxe (Chato's Land) és una pel·lícula estatunidenca dirigida per Michael Winner, estrenada el 1972. Ha estat doblada al català.

## Argument

El 1873 en un petita ciutat de Nou Mèxic, un apatxe anomenat Chato abat un xèrif, que el provocava, en un bar. Acorralat per tretze homes, fuig a les muntanyes, abans que aquests no descobreixin el seu cau, violen la seva dona i matin el seu germà. Perfectament còmode en les muntanyes on ha passat la seva vida,Chato inverteix la relació de forces contra els seus perseguidors. Comença llavors una venjança de la qual cap dels tretze no tornarà: els mata un a un, impregnant progressivament un sentiment de pànic sobre el seu següent mort.

## Repartiment

* Charles Bronson: Pardon Chato
* Jack Palance: Quincey Whitmore
* Richard Basehart: Nye Buell
* James Whitmore: Joshua Everett
* Simon Oakland: Jubal Hooker
* Ralph Waite: Elias Hooker
* Richard Jordan: Earl Hooker
* Victor French: Martin Hall
* William Watson: Harvey Lansing
* Roddy McMillan: Gavin Malechie
* Peter Dyneley: Ezra Meade
* Paul Young: Brady Logan
* Raul Castro: el seguidor de pistes mexicà
* Sonia Rangan: La dona de Chato
* Lee Paterson: George Dunn
* Verna Harvey: Shelby Hooker

## Novelització

El guió ha estat objecte d'una novelització amb el títol homònim per Joe Millard.

## Referències

* ↑ esadir.cat. Chato's land. esadir.cat.
* ↑ «Chato's land». The New York Times.
# Catedral de Besançon

La Catedral de Besançon (en francès: cathédrale Saint-Jean de Besançon) és una església, una basílica i una catedral d'origen carolíngia, feta construir per l'emperador Carlemany al segle ix i reconstruïda i eixamplada als segles xii i xviii, sota l'advocació de l'Apòstol, Sant Joan Evangelista. És la seu de l'Arquebisbat de Besançon. L'edifici es bastí a l'estil romànic i gòtic amb elements de decoració interior del barroc.

## Referències

* ↑ Granclément, Oriane. Besançon, escapades dans le Doubs (en francès). París: Nouvelles éd. de l'Université, 2009, p. 79. ISBN 9782746918344.
             A Wikimedia Commons hi ha contingut multimèdia relatiu a: Catedral de Besançon

## Bibliografia

* Tournier, René. La Cathédrale de Besançon (en francès). tom 88. H. Laurens, 1967 (Petites monographies des grands édifices de la France).
# Cebrones del Río

Cebrones del Río és un municipi de la província de Lleó a la comunitat autònoma de Castella i Lleó. Forma part de la comarca de Tierra de la Bañeza.

## Demografia

Evolució demogràfica :
| 1991 | 1996 | 2001 | 2004 |
| 830 | 754 | 680 | 642 |
# Chaenactideae

Chaenactideae és una tribu de la subfamília de les asteròidies (Asteroideae).

## Taxonomia

La tribu Chaenactideae es va crear quan es va subdividir l'antiga tribu Heliantheae, Cassini, 1819, com a conseqüència d'estudis moleculars. Les noves tribus varen rebre els noms de Bahieae, Chaenactideae, Coreopsideae, Helenieae i, finalment, Heliantheae (sensu stricto).

## Gèneres

Compta amb els gèneres següents:
* Chaenactis
* Dimeresia
* Orochaenactis

## Referències

* ↑ Klaus Kubitzki, Joachim W. Kadereit, Charles Jeffrey; The Families and Genera of Vascular Plants
* ↑ Taxonomia

## Enllaços externs

* Chaenactideae - Imatges Arxivat 2010-03-02 a Wayback Machine.
# Caterina Úrsula de Hohenzollern-Hechingen

Caterina Úrsula de Hohenzollern-Hechingen - Katharina Ursula von Hohenzollern-Hechingen (alemany) (1610, Hechingen - Baden-Baden, 2 de juny de 1640) fou una noble alemanya, filla del príncep Joan Jordi de Hohenzollern-Hechingen (1577 - 1623) i de Francesca de Salm-Neufville (1580 - 1619). El 13 d'octubre de 1624 es va casar amb Guillem de Baden-Baden (1593 - 1677), fill del marcgravi de Baden Eduard (1565 - 1600) i de la baronessa Maria d'Eicken (1569 - 1636). D'aquest matrimoni en nasqueren:
* Ferran Maximilià (1625 - 1669), casat amb Lluïsa Cristina de Savoia-Carignan (1627 - 1689).
* Leopold Guillem (1626 - 1671).
* Felip Segimon (1627 - 1647).
* Guillem Cristòfol (1628 - 1652).
* Germà (1628 - 1691).
* Bernat (1629 - 1648).
* Elisabet Eugènia (1630 - 1632).
* Caterina Francesca (1631 - 1691).
* Clàudia (1633).
* Enriqueta (1634).
* Ana (1634 - 1708).
* Maria, nascuda i morta el (1636).
* Francesc, nascut i mort el (1637).
* Maria Juliana, nascuda i morta el (1638).

## Vegeu també

* Dinastia dels Hohenzollern
# Caterham F1 Team

Caterham F1 Team és un equip de Formula 1, anteriorment anomenat Lotus F1 Racing, que va obtenir una llicència per competir a partir de la temporada 2010.
L'equip va utilitzar els motors anglesos Cosworth en la seva primera temporada, després va passar a utilitzar motors Renault. Els seus primers pilots van ser l'italià Jarno Trulli i el finlandès Heikki Kovalainen, els dos amb experiència en la Fórmula 1. Amb la retirada de la llicència de Lotus Cars i la posterior compra per part dels propietaris de l'equip de Caterham Cars, l'equip de Formula 1 va passar a anomenar-se Caterham F1 en la temporada 2012.

## Orígens

Lotus Cars va disposar d'equip propi a la Fórmula 1 entre les temporades 1958 i 1994 proclamant-se en 6 ocasions campions del campionat de pilots (1963, 1965, 1968, 1970, 1973 i 1978) i en 7 ocasions del campionat de constructors (1963, 1965, 1968, 1970, 1972, 1973 i 1978).

## Resultats

| Temporada | Nom sencer de l'equip | Motor | Pneumàtic | Posició campionat constructors |
| 2010 | Lotus F1 Racing | Cosworth CA2010 V8 (Ford) | Bridgestone | 10 |
| 2011 | Team Lotus | Renault RS27 V8 (Renault) | Pirelli | 10 |
| 2012 | Caterham F1 | Renault RS27 V8 (Renault) | Pirelli | 10 |
| 2013 | Caterham F1 Team | Renault RS27 V8 (Renault) | Pirelli | No finalitzat |

## Pilots

El pilot que ha realitzat més curses amb l'equip és Heikki Kovalainen amb 58 entre 2010-2012. El que ha obtingut la millor posició Vitali Petrov amb un 11e lloc a Brasil el 2012.
Pilots actuals:
* Charles Pic (2013)
* Giedo van der Garde (2013)
Pilots anteriors:
* Jarno Trulli (2010, 2011)
* Heikki Kovalainen (2010, 2011, 2012)
* Karun Chandhok (2011)
* Vitali Petrov (2012)

## Referències

* ↑ «Team Lotus brand to disappear from Formula 1 next season» (en anglès). BBC. [Consulta: 19 febrer 2014].
* ↑ Britannica Book of the Year 2012 (en anglès). Encyclopaedia Britannica, 2012, p. 302. ISBN 1615356185.

## Enllaços externs

* Caterham F1 Team - Lloc web oficial (anglès)
Equips i pilots participants a la Temporada 2014 de Fórmula 1 :
RedBull
Marussia
Mercedes
Ferrari
Lotus
Caterham
F India
McLaren
Williams
Sauber
Toro Rosso
1 Vettel 3 Ricciardo
4 Chilton 17 Bianchi
6 Rosberg 44 Hamilton
7 Raikkonen 14 Alonso
8 Grosjean 13 Maldonado
9 Ericsson 10 Kobayashi
11 Pérez 27 Hülkenberg
19 Massa 77 Bottas
20 Magnussen 22 Button
21 Gutiérrez 99 Sutil
25 Vergne 26 Kviat :
# Cervélo-Bigla Pro Cycling Team

El Cervélo-Bigla Pro Cycling Team (codi UCI: CBT) és un equip ciclista femení alemany d'origen suís. Creat al 2005, amb el nom de Bigla, va tenir la condició de professional fins al 2009. A partir de 2014 va recuperar la categoria UCI Women's Team.

## Principals resultats

* A les proves de la Copa del món i de l'UCI Women's WorldTour:
** Gran Premi de Plouay femení: Noemi Cantele (2005, 2007), Nicole Brändli (2006)
** Tour de Berna femení: Zulfià Zabírova (2006)
** Gant-Wevelgem femenina: Lotta Lepistö (2017)
** Open de Suède Vårgårda: Lotta Lepistö (2017)
* Altres:
** Giro d'Itàlia femení: Nicole Brändli (2005)
** Giro de Toscana-Memorial Michela Fanini: Noemi Cantele (2007), Ashleigh Moolman (2016, 2017)
** Emakumeen Euskal Bira: Ashleigh Moolman (2017)

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2005 | 6è | Nicole Brändli (8a) |
| 2006 | 4t | Nicole Brändli (7a) |
| 2007 | 7è | Noemi Cantele (4a) |
| 2008 | 9è | Noemi Cantele (25a) |
| 2009 | 7è | Noemi Cantele (6a) |
| 2014 | 15è | Vera Koedooder (48a) |
| 2015 | 5è | Ashleigh Moolman (6a) |
| 2016 | 4t | Ashleigh Moolman (12a) |
| 2017 | 5è | Ashleigh Moolman (8a) |
Del 2005 al 2009 i del 2014 al 2015 l'equip va participar en la Copa del món. Abans de la temporada 2006 no hi havia classificació per equips, i es mostra la millor ciclista en la classificació individual.
| Temporada | Classificació per equips | Millor ciclista en la classificació individual |
| 2005 | - | Noemi Cantele (14a) |
| 2006 | 5è | Zulfià Zabírova (10a) |
| 2007 | 5è | Noemi Cantele (4a) |
| 2008 | 6è | Monica Holler (17a) |
| 2009 | 8è | Noemi Cantele (17a) |
| 2014 | 12è | Lotta Lepistö (12a) |
| 2015 | 4t | Ashleigh Moolman (9a) |
A partir del 2016, l'UCI Women's WorldTour va substituir la copa del món
| Temporada | Classificació per equips | Millor ciclista en la classificació individual |
| 2016 | 6è | Lotta Lepistö (14a) |
| 2017 | 7è | Lotta Lepistö (9a) |

## Composició de l'equip

2014 :
2015 :
2016 :
2017 :

## Referències

* ↑ Rànquings a la pàgina de l'UCI

## Enllaços externs

* Web oficial
* Plantilles i resultats a cyclebase.nl
* Plantilles i resultats a procyclingstats.com
# Cervo (Lugo)

* Per a altres significats, vegeu «Cervo (Ligúria)».
Cervo és un municipi de la Província de Lugo a la Comarca da Mariña Occidental (Galícia).
Evolució demogràfica :
| 1900 | 1930 | 1950 | 1981 | 2004 |
| 4.838 | 4.532 | 5.069 | 9.639 | 4.978 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Castelo (San Xiao)
* Cervo (Santa María)
* Lieiro (Santa María)
* Rúa (Santa María)
* San Román de Vilaestrofe (San Román)
* Sargadelos (Santiago)
# Catocala sponsa

Catocala sponsa és una espècie de papallona nocturna de la subfamília Erebinae i la família Erebidae.

## Distribució

Es troba a Europa, nord d'Àfrica i Anatòlia fins al Caucas.

## Descripció

Fa 60-70 mm d'envergadura alar.
Els adults volen de juliol a setembre, depenent de la ubicació.

## Plantes nutrícies

Les larves alimenten de roure pènol.

## Referències

* ↑ «Funet» (en anglès). Arxivat de l'original el 2019-07-20. [Consulta: 15 març 2016].

## Enllaços externs

* Funetː Catocala sponsa Arxivat 2019-07-20 a Wayback Machine. (en)
* Biodiversidad Virtual: Catocala sponsa (castellà)
* Moths and Butterflies of Europe and North Africa: Catocala sponsa (en)
# Chihuahuaïta

La chihuahuaïta és un mineral de la classe dels òxids que pertany al grup de la magnetoplumbita. Rep el nom per l'estat de Chihuahua, Mèxic. Originalment va ser anomenada hibonita-(Fe), rebatejada l'any 2020 com a part d'una nova nomenclatura del grup de la magnetoplumbita.

## Característiques

La chihuahuaïta és un òxid de fórmula química FeAl₁₂O$_{19}$. Va ser aprovada com a espècie vàlida per l'Associació Mineralògica Internacional l'any 2009, sent publicada per primera vegada el 2010. Cristal·litza en el sistema hexagonal.
Segons la classificació de Nickel-Strunz, la chihuahuaïta pertany a «04.CC: Òxids amb relació Metall:Oxigen = 2:3, 3:5, i similars, amb cations de mida mitjana i gran» juntament amb els següents minerals: cromobismita, freudenbergita, grossita, clormayenita, yafsoanita, latrappita, lueshita, natroniobita, perovskita, barioperovskita, lakargiïta, megawita, loparita-(Ce), macedonita, tausonita, isolueshita, crichtonita, davidita-(Ce), davidita-(La), davidita-(Y), landauïta, lindsleyita, loveringita, mathiasita, senaïta, dessauïta-(Y), cleusonita, gramaccioliïta-(Y), diaoyudaoïta, hawthorneïta, hibonita, lindqvistita, magnetoplumbita, plumboferrita, yimengita, haggertyita, nežilovita, batiferrita, barioferrita, jeppeïta, zenzenita i mengxianminita.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural, l'Smithsonian, situat a Washington DC (Estats Units), amb el número de registre: usnm 7554.

## Formació i jaciments

Va ser descoberta al meteorit Allende, recollit a Pueblito de Allende, a l'estat de Chihuahua (Mèxic), en forma de cristalls aïllats dispersos, de la mida d'un micròmetre, dins d'un agregat d'hercynita. Aquest meteorit és l'únic indret de tot el planeta on ha estat descrita aquesta espècie mineral.

## Referències

* ↑ «Chihuahuaite» (en anglès). Mindat. [Consulta: 16 novembre 2021].
* ↑ Holtstam, Dan; Hålenius, Ulf «Nomenclature of the magnetoplumbite group». Mineralogical Magazine, 84, 3, 01-06-2020, pàg. 376–380. DOI: https://doi.org/10.1180/mgm.2020.20.
# Chott El Guettar

Chott El Guettar (àrab: شط القطار, xaṭṭ al-Qaṭṭār, pronunciat localment xoṭṭ al-Gaṭṭār) és un xot al sud-est de Gafsa i al sud-oest de la ciutat de Guetar. Administrativament és dins de la governació de Gafsa. Antigament fou un llac salat, però avui dia el terreny està sec. El territori és estèril i deshabitat com també ho és el terreny de la seva rodalia excepte al nord, on hi l'oasi de Gafsa i Guetar, amb carretera i via de ferrocarril. Fora d'aquesta part nord, està rodejat de muntanyes: al sud-oest el Djebel Sehib, al sud el Djebel Bou Jerra, al sud-est el Djebel Berdaa, i a l'est el Djebel Ank. Mesura uns 50 km².
# Cephea cephea

Cephea cephea és una espècie de medusa de la classe dels escifozous.
Es tracta d'una medusa gran, carnosa i forma variable translúcida. Es compon d'un disc blau superat per un òrgan de vegades rosat o porpra amb unes trenta ampolles, oposat a un braç oral curt i carnós proveït d'excrescències en forma de coliflor (de vegades marró o taronja), de la qual descendeixen filaments fins, senzills i translúcids.
Aquesta espècie es troba de la superfície a diverses desenes de metres de profunditat a tot l'oceà Indo-Pacífic tropical, de la Mar Vermella a les Tuamotu.

## Referències

* ↑ Canada, Agriculture and Agri-Food Canada;Government of. «Record Details - Canadian Biodiversity Information Facility (CBIF)» (en anglès). [Consulta: 13 desembre 2017].
* 1 2 «Cephea cephea, crowned jellyfish : fisheries» (en francès). [Consulta: 13 desembre 2017].
# Centre d'Interpretació Les Veus del Front

Les Veus del Front és un centre d'interpretació del Pinell de Brai dedicat al paper que va tenir l'ús de la premsa i la propaganda durant la batalla de l'Ebre. La mostra fa palesa la importància que va tenir el control dels mitjans de comunicació. A través de fotografies, textos explicatius, reproduccions de premsa i un audiovisual, podem conèixer la importància de les consignes dins de cada front, tant al republicà com al de l'exèrcit sollevat. Es mostra la propaganda emprada al front i a la rereguarda, així com el paper de la premsa i els corresponsals estrangers.
Durant la Guerra Civil, tots dos exèrcits van esforçar-se a mantenir la moral de la tropa i la rereguarda, alhora que intentaven minar la de l'enemic, mitjançant el control dels missatges que circulaven entre el front i la rereguarda. Entre els fronts enemics, així mateix, es difonien rumors i notícies falses —a través de megafonia, dels fulls volants, de cançons i eslògans— per promoure la deserció de l'altre.
El Pinell de Brai ofereix al visitant diverses rutes senyalitzades: la ruta de la Pau (itinerari circular de 74 quilòmetres que aprofita els GR i els PR), la ruta de les 3C (de celler, cova i castell) i la via verda de la Terra Alta. També es pot visitar el Celler Cooperatiu del Pinell de Brai, anomenat Catedral del Vi de Catalunya, obra de Cèsar Martinell i Brunet, arquitecte deixeble de Gaudí. Tant la mateixa comarca de la Terra Alta com la veïna Ribera d'Ebre contenen una oferta d'espais de memòria important, ja que s'hi han recuperat espais històrics, s'hi han senyalitzat llocs de memòria i s'hi han creat diversos centres d'interpretació; tota aquesta oferta configura els Espais de la Batalla de l'Ebre. També es pot visitar, per proximitat geogràfica i temàtica, el Camp d'Aviació de la Sénia, al Montsià.

## Referències

* 1 2 3 «Centre d'Interpretació "Les Veus del Front"». Memorial Democràtic de Catalunya. Gencat. Arxivat de l'original el 19 de setembre 2016. [Consulta: 20 setembre 2016].
# Ceratophrys cornuta

La granota cornuda de Surinam, (Ceratophrys cornuta), és una espècie de granota de la família Leptodactylidae nativa del nord d'Amèrica del Sud.

## Característiques

És una granota voluminosa i pot arribar a mesurar fins a 15-20 cm de longitud. El seu cos és ample i arrodonit i la seva pell és gruixuda i rugosa. Una de les característiques més destacades d'aquesta granota són les dues projeccions com banyes sobre els seus ulls.
La seva coloració varia segons el seu hàbitat, i pot variar entre marró, verd o gris amb taques o ratlles de color més fosc. El seu ventre és blanc o groc pàl·lid. També té una boca excepcionalment ampla.
És una granota nocturna, carnívora i molt agressiva, que s'alimenta de petits insectes, mamífers i altres amfibis, com altres granotes, llangardaixos, i ratolins. Sol mimetitzar-se amb l'entorn per sorprendre les seves preses.
La seva esperança de vida en captivitat és d'uns 10 anys.

## Distribució i hàbitat

Se la pot trobar en zones obertes i amb fullaraca de zones boscoses o de la selva, en una altitud entre els 0 i els 400 metres. Es pot trobar a la conca amazònica de Colòmbia, Equador, Surinam, la Guaiana francesa, Guyana, sud de Veneçuela, Brasil, Perú i Bolívia.

## Reproducció

Les femelles posen fins a 1.000 ous (de mitjana entre 300 i 600), i els embolica al voltant de les plantes aquàtiques utilitzant una espècie d'escuma que protegeix els ous i els proporciona humitat. Després de la fecundació, els ous tarden entre 3 i 25 dies en fer eclosió; 90 dies després els capgrossos fan la metamorfosi i ja son granotes d'1 cm aproximadament.
Els capgrossos de la granota de Surinam, ataquen altres capgrossos d'altres espècies.

## Estat de conservació

Una de les amenaces per aquesta espècie és la captura il·legal pel comerç de mascotes.

## Referències

* ↑ Richards, Lyndsay. «Ceratophrys cornuta» (en anglès). University of Michigan - Museum of Zoology. [Consulta: 29 març 2023].
* 1 2 Ortiz, D.A.; Ron, R.S. «Anfibios del Ecuador» (en castellà). Museo de Zoología, Pontificia Universidad Católica del Ecuador. [Consulta: 30 març 2023].
* ↑ Huitt, Matthew. «Amazon Horned Frog : WhoZoo» (en anglès). Reptiles and Amphibians at the Fort Worth Zoo. [Consulta: 29 març 2023].
* ↑ «Longevity Records: Life Spans of Mammals, Birds, Amphibians, Reptiles, and Fish». [Consulta: 29 març 2023].
* 1 2 3 La Marca, Enrique; Coloma, Luis A.; Ron, Santiago. «UICN Red List - Surinam Horned Frog» (en anglès). UICN Red List. [Consulta: 23 març 2029].
# Ceratomorfs

Els ceratomorfs (Ceratomorpha, 'amb forma de banya' en llatí) són un subordre de perissodàctils que inclou dues famílies vivents, la dels rinoceròtids i la dels tapírids. És el tàxon germà dels hipomorfs, que inclou una única família, la dels èquids.
# Club Deportivo Basket Zaragoza

El Club Deportivo Basket Zaragoza (anomenat per motius de patrocini Mann Filter Zaragoza) fou un equip de bàsquet de la Lliga espanyola de bàsquet femenina d'Espanya. Fundat l'any 2000 a conseqüència de l'ascens obtingut la temporada 1999-2000 per la secció de bàsquet femení del Club Natació Helios de Saragossa, ja que en els estatuts d'aquest no es permetien els equips professionals.

## Històric

| Temporada | Nivell | Lliga | Posició | Playoff | Copa de la Reina | Competicions europees |
| 2000–01 | 1 | Lliga Femenina | 12 | – | – | – |
| 2001–02 | 1 | Lliga Femenina | 4 | Semifinalista | – | – |
| 2002–03 | 1 | Liga Femenina | 3 | Semifinalista | – | – |
| 2003–04 | 1 | Liga Femenina | 8 | Quarts de final | – | EuroCup |
| 2004–05 | 1 | Liga Femenina | 9 | – | Quarts de final | – |
| 2005–06 | 1 | Liga Femenina | 9 | – | – | – |
| 2006–07 | 1 | Liga Femenina | 11 | – | – | – |
| 2007–08 | 1 | Liga Femenina | 12 | – | – | – |
| 2008–09 | 1 | Liga Femenina | 13 | Descens | – | – |
| 2009–10 | 1 | Liga Femenina | 4 | Semifinalista | Semifinalista | EuroCup |
| 2010–11 | 1 | Liga Femenina | 3 | Semifinalista | Semifinalista | EuroCup (Quarts de final) |
| 2011–12 | 1 | Liga Femenina | 5 | Descens | – | – |
| 2012–13 | 3 | Primera Divisió | 4 | – | – | – |

## Referències

* ↑ «Peligroso contrincante para Filtros Mann - Aragón Digital». [Consulta: 8 maig 2019].
* ↑ «Un segundo fatídico para Filtros Mann - Aragón Digital». [Consulta: 8 maig 2019].
* ↑ «Vynuchalova fortalece el juego interior de Mann Filter - Aragón Digital». [Consulta: 8 maig 2019].
* ↑ «La Selección Española se acuerda de Mann Filter de cara al Europeo de Polonia - Aragón Digital». [Consulta: 8 maig 2019].
* ↑ Aragón, Heraldo de. «El Mann Filter logra la décima» (en castellà). [Consulta: 8 maig 2019].
* ↑ «El Mann Filter se hace con los servicios de la norteamericana Jacinta Monroe - Aragón Digital». [Consulta: 8 maig 2019].
* ↑ «La mejor plantilla de Mann Filter se desintegra - Aragón Digital». [Consulta: 8 maig 2019].
# Club Deportivo Bidasoa

El Club Deportivo Bidasoa és un equip basc d'handbol de la localitat guipuscuana d'Irun.
El club es fundà el 1962 com a Club Deportivo Bidasoa de Irún i amb els anys anà ascendint de categories de mica en mica fins a arribar a Divisió d'Honor i a finals dels 80 esdevenir un dels grans equips de la Lliga, com ho demostra el fet de guanyar-la la temporada 1986/87.
La Lliga aconseguida el 1986 inicià un període molt fructífer que es traduí amb un nou títol de Lliga la temporada 1994/95, 2 Copes del Rei i 1 Copa ASOBAL a nivell nacional. A nivell internacional, l'equip basc aconseguí guanyar la Copa d'Europa d'handbol de 1995 al derrotar el Badel 1862 Zagreb a la final i la Recopa d'Europa d'handbol de 1997 al derrotar el MKB Veszprém.
A principis del segle XXI s'inicià el seu declivi esportiu, descenent a la Divisió d'Honor B la temporada 2006/07.

## Palmarès

* 1 Copa d'Europa: 1995.
* 1 Recopa d'Europa: 1997.
* 1 Supercopa d'Europa: 1998.
* 2 Lligues espanyoles: 1986/97 i 1994/95.
* 2 Copes del Rei: 1991 i 1996.
* 1 Copa ASOBAL: 1993.
* 1 Supercopa espanyola: 1996.

## Referències

* ↑ «El Bidasoa solicita una plaza para jugar la próxima Champions» (en castellà), 13-06-2024. [Consulta: 5 octubre 2024].

## Enllaços externs

* Web oficial del Bidasoa Irún Arxivat 2020-09-21 a Wayback Machine.